ET

KOMISJONI OTSUS,

6. märts 2006,

millega kehtestatakse ehitustoodete tuletundlikkuse klassid puitpõrandate ning täispuittahveldise ja -vooderdise jaoks

(teatavaks tehtud numbri K(2006) 655 all)

(EMPs kohaldatav tekst)

(2006/213/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 21. detsembri 1988. aasta direktiivi 89/106/EMÜ ehitustooteid puudutavate liikmesriikide õigus- ja haldusnormide ühtlustamise kohta, (1) eriti selle artikli 20 lõiget 2,

ning arvestades järgmist:

Direktiiviga 89/106/EMÜ on ette nähtud, et ehitiste kaitse erinevate tasemete arvestamiseks riigi, piirkonna või kohalikul tasandil võib tõlgendusdokumentides iga olulise nõude puhul olla vajalik kehtestada toodete klasse. Kõnealused dokumendid on avaldatud kui “komisjoni teatised direktiivi 89/106/EMÜ tõlgendusdokumentide kohta (2) ”.

Otsuses 2000/147/EÜ sätestatud klassifikatsiooniga on paljude ehitustoodete ja/või -materjalide tuletundlikkus hästi määratletud ja see on liikmesriikide tuleohutusalastele seadusandjatele piisavalt hästi tuntud, et nõuda testimist selle konkreetse näitaja osas.

Käesolevas otsuses ette nähtud meetmed on kooskõlas alalise ehituskomitee arvamusega,

ON VASTU VÕTNUD KÄESOLEVA OTSUSE:

Artikkel 1

Lisas esitatakse ehitustooted ja/või -materjalid, mis vastavad tuletundlikkuse näitaja osas kõigile nõuetele ja mida ei ole vaja täiendavalt testida.

Artikkel 2

Ehitustoodete ja/või -materjalide suhtes kohaldatavad konkreetsed klassid otsusega 2000/147/EÜ vastu võetud tuletundlikkuse klassifikatsiooni järgi esitatakse käesoleva otsuse lisas.

Artikkel 3

Tooteid käsitletakse vajaduse korral seoses nende lõppkasutuse tingimustega.

Artikkel 4

Käesolev otsus on adresseeritud liikmesriikidele.

(1) EÜT L 40, 11.2.1989, lk 12. Direktiivi on viimati muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).

(2) EÜT C 62, 28.2.1994, lk 1.

(3) EÜT L 50, 23.2.2000, lk 14. Otsust on muudetud otsusega 2003/632/EÜ (ELT L 220, 3.9.2003, lk 5).

LISA

Käesoleva lisa tabelites loetletakse ehitustooted ja/või -materjalid, mis vastavad tuletundlikkuse näitaja osas kõigile nõuetele ja mida pole vaja testida.

Tabel 1

PUITPÕRANDATE TULETUNDLIKKUSE KLASSID

Materjal (1), (7) Toote andmed (4) Väikseim keskmine tihedus (5) (kg/m3) Väikseim kogupaksus (mm) Lõppkasutuse tingimus Klass (põrandakatted) (3) Puit- ja parkettpõrandad Pinnakattega tamme- või pöögipuidust täispuitpõrand Pöök: 680 Tamm: 650 8 Liimitud aluspinna külge (6) Cfl - s1 Pinnakattega tamme-, pöögi- või kuusepuidust täispuitpõrand Pöök: 680 Tamm: 650 Kuusk: 450 20 Põrandaaluse õhuvahega või ilma Pinnakattega täispuitpõrand, mida ei ole eespool nimetatud 390 8 Põrandaaluse õhuvaheta Dfl - s1 20 Põrandaaluse õhuvahega või ilma Puitparkett Kihiline parkett vähemalt 5 mm paksuse tammepuidust pealmise kihiga ja pinnakattega 650 (pealmine kiht) 10 Liimitud aluspinnale (6) Cfl - s1 14 (2) Põrandaaluse õhuvahega või ilma Kihiline pinnakattega parkett, mida ei ole eespool nimetatud 500 8 Liimitud aluspinnale Dfl - s1 10 Põrandaaluse õhuvaheta 14 (2) Põrandaaluse õhuvahega või ilma Spoonitud põrandakate Pinnakattega spoonitud põrandakate 800 6 (2) Põrandaaluse õhuvaheta Dfl - s1





Tabel 2

TÄISPUITTAHVELDISE JA -VOODERDISE TULETUNDLIKKUSE KLASSID

Materjal (18) Toote andmed (12) Väikseim keskmine tihedus (13) (kg/m3) Väikseim paksus, kogu/väikseim (14) (mm) Lõppkasutuse tingimus (11) Klass (10) Tahveldis ja vooderdis (8) Punni ja soonega või ilma punni ja sooneta profileeritud või profileerimata pinnaga puitdetailid 390 9/6 Ilma õhuvaheta või suletud õhuvahega taga D - s2, d2 12/8 D - s2, d0 Tahveldis ja vooderdis (9) Punni ja soonega või ilma punni ja sooneta profileeritud või profileerimata pinnaga puitdetailid 390 9/6 Avatud õhuvahega taga, ≤ 20 mm D - s2, d0 18/12 Ilma õhuvaheta või avatud õhuvahega taga Puitribadetailid (15) Tugiraamile monteeritud puitdetailid (16) 390 18 Igast küljest õhule avatud (17) D - s2, d0

Joonis a

Täispuittahveldise ja -vooderdise profiilid

Joonis b

Puitribadetaili suurim avatud pind 2n (t + w) + a ≤ 1,10

(1) Paigaldatakse standardi EN ISO 9239-1 kohaselt vähemalt klassi D - s2, d0 kuuluvale aluspinnale, mille tihedus on vähemalt 400 kg/m3 või mille all on õhuvahe.

(2) Vähemalt E-klassi vahekiht, mille paksus on vähemalt 3 mm ning mida võib kasutada ilma õhuvaheta rakendustes parketitoodete puhul paksusega 14 mm või enam ja spoonitud põrandakatete korral.

(3) Klass vastavalt otsuse 2000/147/EÜ lisa tabelile 2.

(4) Kasutatava pinnakatte liigid ja kogused on akrüül, polüuretaan või seep, 50–100 g/m2, ja õli, 20–60 g/m2.

(5) Konditsioneeritud standardi EN 13238 kohaselt (suhteline õhuniiskus 50 % RH, 23 °C).

(6) Vähemalt klassi A2 - s1, d0 kuuluv aluspind.

(7) Kehtib ka trepiastmete kohta.

(8) Mehhaaniliselt paigaldatud puitlattidest tugiraamile; lattide vahe on suletud või täidetud vähemalt klassi A2 - s1, d0 kuuluva aluspinnaga, mille tihedus on vähemalt 10 kg/m3, või täidetud vähemalt E-klassi tselluloosist isolatsioonimaterjaliga, taga oleva aurutõkkega või ilma. Puittoode on ette nähtud paigaldamiseks ilma avatud liitekohtadeta.

(9) Mehhaaniliselt paigaldatud puitlattidest tugiraamile, avatud õhuvahega taga või ilma. Puittoode on ette nähtud paigaldamiseks ilma avatud liitekohtadeta.

(10) Klass vastavalt otsuse 2000/147/EÜ lisa tabelile 1.

(11) Avatud õhuvahe puhul võib toote taga olla ventilatsioon; suletud õhuvahe puhul on see välistatud. Õhuvahe taga peab olema vähemalt klassi A2 - s1, d0 kuuluv aluspind, mille tihedus on vähemalt 10 kg/m3. Kuni 20 mm laiuse suletud õhuvahe taga ning vertikaalsete puitdetailide puhul võib olla vähemalt klassi D - s2, d0 kuuluv aluspind.

(12) Liitekohad hõlmavad kõiki seotiste tüüpe, nt põkkseotist ja punnseotist.

(13) Konditsioneeritud standardi EN 13238 kohaselt.

(14) Nagu on kujutatud joonisel a allpool. Tahveldise avatud külje profileeritud pind ei moodusta üldpinnast üle 20 %, või üle 25 % juhul, kui mõõta tahveldise avatud ja varjatud külje poolt kokku. Põkkseotiste puhul on suurem paksus seotise pinnal.

(15) Ristkülikukujulised ümardatud või ümardamata nurkadega puitdetailid, mis on monteeritud horisontaalselt või vertikaalselt tugiraamile ja mis on igast küljest õhule avatud. Kasutatakse peamiselt teiste ehitusdetailide läheduses nii sise- kui ka välistingimustes.

(16) Suurim avatud pind (ristkülikukujuliste puitdetailide ja puidust tugiraami kõik küljed) ei moodusta üle 110 % tahveldise kogupinnast, vt joonis b allpool.

(17) Teised ehitusdetailid, mis on vähem kui 100 mm kaugusel puitribadetailidest (välja arvatud selle tugiraam) peavad kuuluma vähemalt klassi A2 - s1, d0, 100–300 mm kaugusel olevad detailid peavad kuuluma vähemalt klassi B - s1, d0 ja rohkem kui 300 mm kaugusel olevad detailid vähemalt klassi D - s2, d0.

(18) Kehtib ka treppide kohta.